作者：刘过
词牌/韵律：六州歌头

paragraphs: 镇长淮，一都会，古扬州。
升平日，珠帘十里春风、小红楼。
谁知艰难去，边尘暗，胡马扰，笙歌散，衣冠渡，使人愁。
屈指细思，血战成何事，万户封侯。
但琼花无恙，开落几经秋。
故垒荒丘。
似含羞。
怅望金陵宅，丹阳郡，山不断绸缪。
兴亡梦，荣枯泪，水东流。
甚时休。
野灶炊烟里，依然是，宿貔貅。
叹灯火，今萧索，尚淹留。
莫上醉翁亭，看濛濛雨、杨柳丝柔。
笑书生无用，富贵拙身谋。
骑鹤东游。